मिथुन राशि वालों के लिए नया साल मिलाजुला समय लाने का संकेत दे रहा है। एक तरफ तो आप और आपके पार्टनर के बीच प्यार भरी ढेर सारी डेटिंग्स की संभावना दिख रही है, वहीं दूसरी तरफ जमकर तकरार होने के संकेत भी मिल रहे हैं। आपके सितारे बता रहे हैं कि आप और आपके पार्टनर के बीच जो भी होगा, वह जमकर होगा, अब वह चाहे प्यार हो या तकरार। इसीलिए नया साल बेहद सावधानी और समझदारी से चलने का है। हालांकि पूरे साल में आप दोनों के बीच प्यार भरी मुलाकातों, साथ- साथ सफर, महंगे तोहफों का लेन- देन आदि दिल को खुश कर देने वाली बातें होती रहना है, पर इसी बीच हुई छोटी झड़पों पर अगर तुरंत सतर्कता नहीं बरती गई, तो अंजाम खतरनाक हो सकता है।